Lesen 18
Olsem Wanem Mipela i Helpim Ol Wanlotu i Bungim Hevi?
Taim ol disasta i kamap, wantu ol Witnes Bilong Jehova i save stretim wok bilong helpim ol brata bilong ol husat i kisim bagarap. Long dispela rot, mipela i soim olsem mipela i laikim tru narapela narapela. (Jon 13:
Mipela i givim mani. Taim bikpela hangre i kamap long Judia long bipo, ol Kristen long Antiok i salim mani bilong helpim ol Kristen long Judia. (Aposel 11:
Mipela i givim helpim. Ol elda long dispela hap we disasta i kamap long en, ol bai painimaut sapos olgeta wan wan bratasista bilong kongrigesen i stap orait o nogat. Ating wanpela rilif komiti bai stretim rot bilong givim kaikai, klinpela wara bilong dring, klos, ples slip, na marasin samting. Planti Witnes husat i gat save long mekim wok, ol i save volantia na yusim mani bilong ol long mekim rilif wok o stretim ol haus na ol Haus Kingdom i bagarap. Oganaisesen bilong mipela i gat pasin wanbel na mipela i lain long pasin bilong wok bung wantaim, olsem na taim hevi i kamap, mipela inap kirap kwik long mekim ol samting. Tru, mipela i save helpim “ol wanbilip” bilong mipela, tasol sapos mipela inap, mipela i save helpim tu ol narapela man maski ol i bilong wanem lotu.
Mipela i mekim gut bel bilong ol long rot bilong Baibel na helpim ol long karim bel hevi. Ol lain i kisim hevi long wanpela disasta, ol i nidim tok bilong mekim gut bel bilong ol. Long kain taim olsem, mipela i save kisim strong long Jehova, em “God bilong mekim isi bel.” (2 Korin 1:
Bilong wanem ol Witnes inap kirap kwik long mekim ol samting long taim bilong disasta?
Olsem wanem mipela inap mekim gut bel bilong ol man long taim bilong disasta?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn